# data[].attributes.body
1. Sužinos kokiais būdais dauginasi augalai, kas padeda jiems plisti gamtoje ir kur pasislėpusios sėklos.

2. Palygins augalus pagal dauginimosi būdą, aptars kokiu metu laiku augalai brandina sėklas, kaip vėjas, vanduo, gyvūnai ir žmogus padeda augalams plisti gamtoje, pastebės kur slepiasi sėklos.

3. Supras, kad augalai dauginasi skirtingais būdais (šaknimis, sėklomis, lapais, atlankomis) ir tai, kad augalas subrandina sėklas rudenį, komentuos augalų panašumus ir skirtumus, išsiaiškins kas padeda sėkloms plisti gamtoje ir kur slypi augalų sėklos.

4. Mokytojo padedamas atliks užduotis išmaniojoje lentoje: sėklų atpažinimo ir rūšiavimo, sėklų kelionės ir augalų dauginimosi užduotis.

5. Ieškos priimtinų sprendimo būdų ir siūlys savo sprendimo būdus kitiems, diskutuodamas ir atlikdamas sėklų rūšiavimo, augalų skirstymo pagal dauginimosi būdą užduotyse ir dalyvaudamas STEAM veikloje ,,Žalioji palangė" .

# data[].attributes.body
Aplinkos pažinimas. Įžvelgia <...> augalų kai kuriuos panašumus ir skirtumus, pagal kuriuos juos grupuoja. Įžvelgia, kaip keičiasi kai kurių <...> augalų gyvenimas skirtingais metų laikais (6 žingsnis).

Tyrinėjimas. Lygina <...>, augalus, <...>, atsižvelgdamas į jų požymius, savybes (6 žingsnis) ;

Mokėjimas mokytis. Įsitraukia į naują,<...> veiklą, <...> kalba apie tai, ką jau moka, ką norėtų sužinoti, <...> (6 žingsnis.

Skaitmeninis sumanumas. Mokytojo padedamas ir prižiūrimas naudojasi <...> išmaniųjų įrenginių valdymo priemonėmis (<...>, jutikliniu ekranu,<...>), <...> (5 žingsnis).

Problemų sprendimas. <...>.Ieško priimtinų bendrų sprendimų su kitais, siūlo sprendimo būdus kitiems, <...> (5 Žingsnis).

# data[].attributes.body
Pokalbis. Vaikų klausiama: kaip galvojate, ar augalai turi vaikų? Kaip atsiranda nauji augalai, jei jie nevaikšto, nekalba, negali patys nueiti kur nors? Iš kur atsiranda gėlės, medžiai, daržovės, jei niekas jų nepasodina? Vaikai pasidalina mintimis. Pedagogas įsitraukia į pokalbį, papildydamas vaikų atsakymus, skatindamas spėlioti ir klausti.

Aiškinimas. Augalai dauginasi, tai reiškia, kad iš vieno augalo gali atsirasti daug naujų augalų. Jie tai daro įvairiais būdais: vieni augalai dauginasi sėklomis, kiti šaknimis, lapais arba atlankomis.

Mokytojas pristato skirtingų augalų pavyzdžius: pupelė dauginasi sėklomis, kai jos nukrenta į žemę, iš jų išauga naujas augalas. Bulvė dauginasi šaknimis – iš „akelelių“ išauga naujos bulvės. Juodasis serbentas dauginasi atlankomis. Atlenkus augalo šakelę ir prispaudus žemėmis, ji pradės leisti naujas šaknis, taip galime padauginti serbento krūmą. Begonija gali daugintis net lapu, įkišus lapą į vandenį, o paskui į žemę, iš jo gali išaugti naujas daigas.

Taip pat šią savaitę kalbėsime ir apie tai kas augalams padeda plisti gamtoje, kur pasislėpusios sėklos.

Demonstravimas. Aiškinimo metu demonstruojamas interaktyvus plakatas ir atliekama bendra užduotėlė (paskutinė skaidrė).

# data[].attributes.body
STEAM veikla. „Žalioji palangė“ Vaikai pasiskirsto poromis, po du. Kiekviena pora pasirinks, kokias sėklas sės: turime krapų, morkų, agurkų, svogūnų, pomidorų, gėlių, moliūgų ir ridikėlių sėklų. Prieš sėdami, apžiūrėsime visas sėklas, kokios jos spalvos, formos, kurios mažos, kurios didelės. Paklausysime vieni kitų minčių: iš kurios sėklos pirmiausia išdygs daigelis? Ar iš šios sėklos užaugs vaisius? Ko reikia, kad augalas augtų? Kiekviena pora gauna indelį sėjimui. Į indelį įdedame žemių, pasirenkame sėklas, uždedame jas ant žemės ir pabarstome viršų dar šiek tiek žemių. Tada atsargiai palaistome. Kai visi pasėsime, vazonėlius sudėsime ant palangės – tai bus mūsų „Žalioji palangė“. Kasdien stebėsime, kaip auga mūsų augalai. Porele vaikai fiksuos augalų augimą ant stebėjimo lapų: kuris augalas išdygo pirmas? Kuris paskutinis? Kiek centimetrų užaugo? Stebėsime, lyginsime ir mokysimės prižiūrėti savo augalus.

# data[].attributes.body
STEAM veikla. ,,Žalioji palangė"

# data[].attributes.body
Grafinis darbas. STEAM veiklos „Žalioji palangė“ stebėjimo fiksavimo lapai.

# data[].attributes.body
1. Kūrybinė veikla. Ant didelio lapo priklijuoti klevo arba kito medžio lapai. Vaikai grupelėje turi aplinkui medžio lapą atkartoti kontūrą skirtingomis spalvomis kol popieriaus lapas užsipildys.

# data[].attributes.body
2. Praktinė veikla. Į skirtingų spalvų indelius surūšiuoti spalvotus kamuoliukus, pagal spalvą.

# data[].attributes.body
3. Kūrybinė/Meninė veikla. Augalu lapelius priklijuoti ant vieno didelio lapo. Dekoruojant piešimo priemonėmis iš jų padaryti įvairius vabaliukus.

# data[].attributes.body
1. Meninė veikla. Piešia vieną pasirinkta vaisių (pvz. obuolį) ir aptaria su mokytoja ar pastebėjo kur obuoliukas slepia sėklas.

2. IT. Dėlioja dėlionę interaktyvioje lentoje. Pabaigęs dėlioti su mokytoja aptaria ką mato.

# data[].attributes.attachment_link.title
2mok naujas 0 - jigsaw puzzle (21 pieces)

# data[].attributes.headline
Kur slepiasi sėklos? Dauginimasis sėklomis.

# data[].attributes.subject
Kur slepiasi sėklos? Dauginimasis sėklomis.

# data[].attributes.body
3. Žaidimas/Dėlionė. Kaip dygsta sėkla? Sudėlioti paveikslėlius eilės tvarka.

# data[].attributes.attachment_link.description
Kaip dygsta sėkla? Sudėliok eilės tvarka.

# data[].attributes.body
Visos grupės veikla:

Tyrinėjimas. Vaikai lauke stebi, tyrinėja augaliukus, spėja kur galėtų slėptis jų sėklytė.

# data[].attributes.body
Veikla grupelėse:

1. Meninė veikla. Piešia matytą augalą kreidelėmis ant plytelių ir pasako ar teko pastebėti kur slepiasi augalo sėklos.

2. Tyrinėjimas/Kūrybinė veikla. Renkami lapai, šakelės, žolė, ir dėliojamas obuoliuko koliažas.

3. Tyrinėjimas. Vaikai ieško įvairių augalų ir suradę turi įvardinti: didelis, mažas, žydintis, su spygliais ir t.t

# data[].attributes.body
Pokalbis. Vaikų klausiama: ar prisimenate, ką vakar kalbėjome apie tai, kaip augalai dauginasi? Kur slepiasi sėklos? Ar visos jos matomos iš karto? Kokie augalai dauginasi sėklomis?

Aiškinimas/Demonstravimas. Vaikams rodomas interaktyvus plakatas.
Rodomi įvairūs augalai (obuolys, pupelė, pomidoras, saulėgrąža, agurkas).
Vaikams paaiškinama: visi šie augalai dauginasi sėklomis. Kiekvienas jų slepia sėklas, vieni vaisiaus viduje, kiti žiedo centre ar net po žeme. Pažiūrėkite į obuolį, sėklos slepiasi viduje. Agurke jų labai daug. Pupelės tai pačios sėklos! Sėklos gali būti įvairiaspalvės, mažytės, didelės, apvalios ar plokščios.

Tyrinėjimas/Pojūčių taikymas. Mokytoja rodo tikras daržoves ir vaisius perpjautus pusiau: obuolį, pomidorą, pupelę, agurką.
Pažiūrėkite, kaip atrodo tikros sėklos. Palieskite, užuoskite, pastebėkite skirtumus.

# data[].attributes.body
1. Tyrinėjimas. Vaikai gauna įvairių tikrų vaisių/daržovių ir medinius peiliukus. Juos tyrinėja, perpjovus ieško sėklų, jas išima ir lygina.

2. Praktinė veikla. Vaikai gauna įvairių sėklų (pupelė, žirnis, saulėgrąža) ir mažus vazonėlius su žeme. Pasodina sėklą, pažymi vazonėlį.

3. Tyrinėjimas. Vaikai rūšiuoja skirtingas sėklas pagal dydį, spalvą, formą. Aptaria, kuo jos skiriasi.

# data[].attributes.body
Visos grupės veikla:

1. Tyrinėjimas. Vaikai ieško gamtos objektų, kurie gali turėti sėklų (klevo sparneliai, giliukai, kiaulpienės, kankorėžiai). Surinkę juos aptaria, ar tai sėkla, ar jos „namai“.

# data[].attributes.body
Veikla grupelėse:

1. Meninė veikla. Piešia matytą augalą kreidelėmis ant plytelių ir pasako ar teko pastebėti kur slepiasi augalo sėklos.

2. Tyrinėjimas/Kūrybinė veikla. Renkami lapai, šakelės, žolė, ir dėliojamas obuoliuko koliažas.

3. Tyrinėjimas. Vaikai ieško įvairių augalų ir suradę turi įvardinti: didelis, mažas, žydintis, su spygliais ir t.t

# data[].attributes.body
Individuali veikla.

1. Meninė veikla. Medelio kūrimas. Ant medinio iešmelio suverti lapus.

# data[].attributes.body
Individuali veikla.

2. Kūrybinė veikla. Ant paruošto kartoninio lapelio su lipnia juosta , surasti ir užklijuoti trys lapus. (Vieną medžio lapą, krūmo ir žolės).

# data[].attributes.body
Individuali veikla.

3. Meninė veikla. Ant popieriaus lapo apvedžioti pasirinkto augalo šešėlį.

# data[].attributes.headline
Kada augalas subrandina sėklas? Kas padeda joms plisti gamtoje?

# data[].attributes.subject
Kada augalas subrandina sėklas? Kas padeda joms plisti gamtoje?

# data[].attributes.body
Pokalbis. Vaikų klausiama: ar prisimenate, ką augalai turi, kad galėtų daugintis? Kada atsiranda sėklos, pavasarį, vasarą, rudenį ar žiemą? Kas gali padėti sėkloms išplisti į kitas vietas?

Vaikai spėlioja, dalijasi mintimis. Pedagogas padeda įvardinti, kad augalai sėklas brandina rudenį, kai vaisiai sunoksta.

Aiškinimas/Demonstravimas. Aiškinama ir demonstruojamas interaktyvus plakatas. Augalai subrandina sėklas tada, kai jų vaisiai prinoksta. Dažniausiai tai nutinka rudenį. Kai vaisius nukrenta ar plyšta, sėklos išbyra ir pradeda savo kelionę. Kartais sėklos išplinta su vėjo gūsiu, kartais prisikabina prie gyvūno kailio, o kartais žmogus jas pasodina.

Vaikų klausiama: ar gali vėjas pakelti visas sėklas?
Kur sėklas gali nunešti vanduo? Kokie gyvūnai padeda augalams plisti? Ar jūs kada nors patys rinkote sėklas ar sodinote ką nors?

# data[].attributes.attachment_link.title
Kada augalai subrandina sÄklas Kas padeda joms plisti gamtoje.pptx | Genially

# data[].attributes.attachment_link.description
Kada augalai subrandina sėklas? Kas padeda joms plisti gamtoje?

# data[].attributes.body
STEAM. Atliksime STEAM veiklą ,,Sėklos kelionė" (4,5psl.)

# data[].attributes.attachment_link.description
Read this free ebook by Rasa Daukšienė. Find thousands of free educational ebooks for classroom use at read.bookcreator.com

# data[].attributes.body
1. Praktinė veikla. Vaikai gauna sėklos paveikslėlį ir keturis paveikslėlius su pagalbininkais (vėjas, vanduo, gyvūnas, žmogus). Turi parinkti, kas geriausiai padėtų sėklai išplisti. Paaiškina savo pasirinkimą.

2. Kūrybinė veikla. Vaikai gamina savo sėklą iš plunksnelių, siūlų, popieriaus. Tada bando ją pūsti, kuris modelis nuskris toliausiai?

3. Tyrinėjimas. Vaikai iš dėžutės traukia korteles ant kurių pavaizduota sėklą ir pagalbininką (pvz., voverė, gilė, kiaulpienės pūkas, vėjas, žmogus, daržovė), ir sudeda jas poromis.

# data[].attributes.body
1. Praktinė veikla. Sujungia poras: sėkla ir kas padeda jai keliauti (pvz., pienė – vėjas). Naudoja korteles su aiškiais simboliais.

# data[].attributes.body
2. Praktinė veikla. Sudėlioti sėklas į indelius pagal nurodytą kiekį.

# data[].attributes.body
2. Praktinė veikla. Sudėlioti sėklas į indelius pagal nurodytą kiekį.

3. IT. Atlikti užduoti interaktyvioje lentoje. Augalo augimo ciklas.

# data[].attributes.body
Visos grupės veikla:

Aktyvi veikla. Darysime mankštą klausydamiesi dainelės "Obuoliukai obuoliai". Vaikas rodo pratimą visi kartoja, paskui kitas vaikas rodo pratimą ir taip kol visi norintys parodys mankštos pratimą.

# data[].attributes.attachment_link.title
Linksmoji dainelė "Obuoliukai obuoliai". Inga Gučienė

# data[].attributes.body
Individuali veikla:

1. Stebėjimas/Tyrinėjimas. Paleidžia plunksną ar lengvą „sėklą“ nuo rankos. Stebi, kur ji nukrito, paskui bando paleisti sėklą pūsdamas. Su mokytoja aptaria kokių būdu sėkla nukrito toliau.

2. Tyrinėjimas. Randa gamtoje 2 skirtingas sėklas, palygina, kuri galėtų keliauti vėjo pagalba, kuri kitokių būdu.

3. Kūrybinė veikla. Kuria „sėklų nuotykių žemėlapį“, kur prasidėjo kelionė, ką sutiko, kaip pasiekė naują vietą. Piešia ant plytelių ir pasakoja.

# data[].attributes.body
Pokalbis. Vaikų klausiama: ar visi augalai dauginasi sėklomis? Kaip manote, ar augalai gali daugintis ir be sėklų? Kas galėtų augti iš lapo? O gal iš šaknies?

Aiškinimas. Augalai gali daugintis ne tik sėklomis. Kai kurie augalai sugeba išauginti naują augalą iš savo šaknų, lapų ar net ūglių, atlankų.
Parodomas braškės pavyzdys, iš ilgos ataugos (ūso) išauga naujas augalas. Rodoma begonija, naujas daigelis išauga iš lapo, įsmeigto į žemę. Parodomas serbentų ir aviečių krūmai, aptariam, kaip jie dauginasi.

Stebėjimas/Tyrinėjimas. Mokytojas rodo ir tikrus augalus arba jų dalis: bulvę, česnaką, žemuogės ūglį, begonijos lapą (jei yra). Vaikai apžiūri, paliečia, stebi: ar matyti šaknų užuomazgos, kur gali pradėti augti?

# data[].attributes.attachment_link.title
Ar visiems augalams reikia sėklų? | Genially

# data[].attributes.attachment_link.description
Ar žinojote, kad ne visi augalai dauginasi sėklomis? Kai kurie augalai gali išauginti savo ,,vaikus” iš šaknies, lapo ar net ilgos ūglio ar atlankos.

# data[].attributes.body
1. Praktinė veikla. Vaikai sodina skirtingas augalo dalis: bulvę, svogūno dalį, žemuogės ūglį, begonijos lapą. Aptaria, kuri dalis pasodinta. Stebės augimą kitomis dienomis.

2. Kūrybinė veikla. Vaikai lipdo savo augalą iš plastilino – pasirenka, kaip jis dauginsis (šaknimis, atlankomis, lapu) ir pavaizduoja tai.

# data[].attributes.body
3. Sukarpytas paveikslas. Vaikai dėlioja sukarpytą paveikslą. Pabaigę dėlioti su mokytoja aptaria kas vaizduojama.

# data[].attributes.body
1. Grafinis darbas. Parenkami paveikslėliai – kur matyti šaknis, lapas ar atlanka. Vaikas klijuoja prie atitinkamos augalo dalies.

2. Grafinis darbas. Sujungti paveikslėli su jo šešėliu.

# data[].attributes.body
3. Grafinis darbas. Į langelius įrašyti kiekvienos gėlytės aukštį.

# data[].attributes.body
Visos grupės veikla:

Žaidimas/Tyrinėjimas. „Kur slepiasi naujas augalas?“ – žaidimas su gamtos elementais. Vaikai ieško gamtoje (arba pedagogas paruošia) vietų, kur matyti ūglių, šaknų ataugų ar naujų lapelių prie augalų. Ieškoma, kas galėtų būti „naujasis augalas“. Aptariama.

# data[].attributes.body
Veikla grupelėse:

1.Tyrinėjimas. Grupelė vaikų ieško augalų, kurių šaknys matyti paviršiuje ar kyšo iš žemės. Spėja, ar iš jų galėtų augti kitas augalas.

2. Tyrinėjimas/Kūrybinė veikla. Grupelė vaikų renka įvairių formų lapus ir įsivaizduoja, kuris iš jų galėtų daugintis. Kuriamas „lapų augalas“.

3. Tyrinėjimas/Kūrybinė veikla. Grupelė kuria „šeimas“ pagrindinį augalą ir jo „vaikus“ (maži daigeliai). Naudoja rastas medžiagas: šakeles, lapus, giles.

# data[].attributes.body
Pokalbis. Vaikų klausiama: ką šią savaitę sužinojome apie augalus? Kokiais būdais augalai dauginasi? Kada augalai subrandina sėklas? Kas padeda jiems plisti gamtoje? Kur gali slėptis sėklos? Vaikams rodomas interaktyvus plakatas.
Mokytojas trumpai pakartoja kiekvieną savaitės dienos temą. Vaikai kviečiami prisiminti ir pasakyti, ką veikė, ką pastebėjo, tyrinėjo.

Aiškinimas. Augalai dauginasi sėklomis, šaknimis, lapais ir atlankomis. Sėklos dažniausiai subręsta rudenį. Joms keliauti padeda vėjas, gyvūnai, žmonės, vanduo.
Sėklos gali būti paslėptos vaisiaus viduje, ant paviršiaus ar net po žeme.

# data[].attributes.body
Grožinė literatūra. Klausysimės pasakos ,,Augalo ginčas" apie tai, kaip susipyko augalo dalys . Pabaigoje aptarsime apie ką buvo pasaka, ką sužinojome.

# data[].attributes.body
1. Meninė veikla. Ant didelio popieriaus lapo, kuriame pavaizduotas medžio trafaretas, vaikai tapo pirštukais , medžio lapelius, žiedus, vaisius.

# data[].attributes.body
2. Meninė veikla. Ant didelio popieriaus lapo, kuriame pavaizduotas kiaulpienės trafaretas vaikai tapo ausų krapštukais , kiaulpienių sėklas.

# data[].attributes.body
3. Meninė veikla/Kūrybinė veikla. Ant didelio popieriaus lapo, Vaikai piešia bendra didelį gėlių darželį.

# data[].attributes.body
1. Grafinis darbas. Popieriaus lape su pieštuku atlieka rankos lavinimo užduotėlę.

# data[].attributes.body
2.Grafinis darbas. Popieriaus lape nuspalvinti tulpių žiedus nurodyta seka.

# data[].attributes.body
3. IT. Atlikti užduotį interaktyvioje lentoje ,,Kur kieno sėkla".

# data[].attributes.body
Individuali veikla:

1. Tyrinėjimas. Liečia skirtingus lapus ir šakeles, rūšiuoja į ,,Pojūčių dėžutes'' (dėžutę su švelniais ir šiurkščiais paviršiais).

2. Smėlio dėžėje su pirštukais nupiešti pasirinktą augalą ir jo sėklą.

3. Praktinė veikla. Suskaičiuoja ir ant lapelio užrašo kiek darželio teritorijoje yra medžių, kiek krūmų.